HIRDETMÉNY
Ezúton tájékoztatom a Tisztelt Lakosságot és az Ingatlantulajdonosokat, hogy Balatonfűzfőn a Településrendezési eszközök 10. módosításának egyeztetése indul több területre vonatkozóan. az 62/2024. (04.18.) Kt határozat  alapján.
A helyi partnerségi egyeztetés Balatonfűzfő Város Önkormányzat Képviselő-testületének a Partnerségi egyeztetés helyi szabályairól szóló 8/2017. (V.4.) számú rendelete szerint zajlik. 
A Partnerségi véleményezési anyag Balatonfűzfő honlapján a Hírek menüben tekinthető meg.
1. módosítás: új szabályozási vonal meghatározása a Sorház utca vonatkozásában (1495/123, 1495/124 és 1495/61 hrsz), mellyel az út 4 m szélességre kerül szabályozásra. 

(2. módosítás: később kerül módosításra)

3. módosítás: építési övezeti átsorolás (Lke3-ból Lke6) az érintett telkek a 2002, 027/40-46 hrsz-ú ingatlanok.
4. módosítás: alaptérképi aktualizálás (786/9-786/14 hrsz)
5. módosítás: útkorrekció a 83/5 hrsz-ú telekre (Ildikó köz) vonatkozóan.

6. módosítás: kialakult állapot szerinti útszabályozás a Kilátó utcában, az érintett telkek a 037/11-12 hrsz-ú földrészletek
7. módosítás: kialakult állapot szerinti útrendezés a Domb utcában, építési övezeti átsorolás, az 58/3, 58/6, 58/10 hrsz-ú telekre vonatkozóan.
Tájékoztatjuk az érintetteket, hogy a módosítással kapcsolatban lakossági fórum összehívására nem kerül sor, azt a veszélyhelyzet ideje alatt egyes szervezetek működésére vonatkozó, továbbá egyes közigazgatási eljárási szabályok megállapításáról szóló 146/2023. (IV.27.) Kormányrendelet 2.§ alapján elektronikusan kerül lefolytatásra. 

A partnerségi véleményezés keretében az érintettek ezért csak írásban véleményezhetik a tervezetet. Ennek alapján a "Partnerségi vélemény" tárgyú véleményeket e-mailen a Polgármesterhez címezve a polgarmester@balatonfuzfo.hu címre kérjük megküldeni.

A Partnerségi vélemények beküldésének határideje 10 nap, azaz 2024. július 14. 
Balatonfűzfő, 2024. július 3.

Szanyi Szilvia

polgármester

